Christine Lambrecht

Christine Lambrecht (s. 19. kesäkuuta 1965 Mannheim, Länsi-Saksa) on saksalainen sosiaalidemokraattinen poliitikko. Hän toimi Saksan puolustusministerinä joulukuusta 2021 tammikuuhun 2023. Puolustusministeri on rauhan aikana Saksan puolustusvoimien ylipäällikkö.

Lambrecht toimi Merkelin IV hallituksessa perheministerinä sekä oikeus- ja kuluttaja-asioista vastaavana ministerinä. Kansanedustajana Lambrecht oli vuosina 1998–2021.

Lambrecht on koulutukseltaan juristi. Hän on opiskellut Mannheimin yliopistossa ja Mainzin yliopistossa.

Lambrecht erosi Olaf Scholzin hallituksen puolustusministerin tehtävistä tammikuussa 2023. Taustalla olivat epäilyt ministerin kyvystä hoitaa Saksan armeijan uudistuksia ja maan aselahjoituksia Ukrainaan Venäjän sotiessa Ukrainassa.

 Lähteet 

Luokka:Saksan puolustusministerit
Luokka:Saksan oikeusministerit
Luokka:Saksalaiset sosiaalidemokraattiset poliitikot‎
Luokka:Vuonna 1965 syntyneet
Luokka:Elävät henkilöt